Abantes d‟arribar ena termièra deth bòsc, Petia credie qu‟eth sòn déuer ère entornar de seguit damb es sòns; mès quan vedec as francesi, quan coneishec a Tijon e se‟n sabec de qué aquera net se produsirie er atac, damb era rapiditat entà cambiar d‟opinion, pròpia des sòns ans, pensèc qu‟eth sòn generau, qu‟enquia alavetz respectaue tant, non ère senon un aleman que non valie arren, que Denisov, eth capitan de cosacs e Tijon èren uns eròis e serie vergonhós abandonar-les en un moment dificil.